SZKODLIWY NAPÓJ Pjół jabole, pjół nalywki, bryna, bimber, z piwa ślywki. Wszystko co procynta mjało, tymu chopu smakowało! Ino mlyka niy móg strowić, mlykym móg by sie udowić! Autor:B.Smigała
SZKODLIWY NAPÓJ
SOWIZDRZOŁ W NIEBIE
SOWIZDRZOŁ W NIEBIE Prziszło dran na Sowizdrzoła i do wrotów klupie nieba. Pyto sie Świyntego Piotra- „łoddźwiyrnego wóm niy trzeba?” „Dlo takich jak ty,tu w niebie, niy ma placu, Sowizdrzole. Jeszcze by tu nawłaziyły, roztomaite łochyntole!” Autor:Bernard Śmigała
NIY POŻYCZEJ
NIY POŻYCZEJ Za pożyczóne – fajnie sie kupuje, swojich pijyndzy niy trzeba udować. Dziepjyro po czasie czowiek łodczuje, że to niy szpas bół, trza z cinzóm łoddować! Jo pómp przirównuja do ruskij gorzoły – - ucieszne i tónie s nióm bjesiadowanie. Potym z ciynżkóm gowóm budzisz sie pod stołym i zwrocosz wszystko!I to tuplowanie! Autor:B.Smigała
RADA
RADA Prziszoł w nocy, nawalóny, a tu somsiod w pryku żóny! Już chcioł fuknóńć na sómsiada, ale słyszy żóny rada: „Łostow zowiść swo na boku, siadej i sie ucz, ciućmoku!” Autor:Bernard Śmigała
ŁODMIYNIEC
ŁODMIYNIEC Łod czci i wiary bół łodsóndzóny, bo nosiół szajtel z prawyj stróny. Autor:B.Śmigała
PYTANIE
PYTANIE Roz spytali Sowizdrzoła, eli słepie rod gorzoła? „Jo gorzoły niynawidza, po trzyźbymu sie niom brzidza! Wielgo niychyńć do ni czuja… Ale styknie, że skosztuja.” Autor:Bernard Śmigała
COŚ ZA COŚ
COŚ ZA COŚ Wielko radość z wnuków mómy, przeca wiycie ło tym sami, ale juzaś z drugij stróny- -trza do łóżka iść z óumami! Autor:B.Śmigała
FRASZKA-IGRASZKA
FRASZKA-IGRASZKA Sowizdrzoł myśloł-to igraszka, siednónć i napisać fraszka! Łykna se flaszeczka wina, drapko z fraszkóm sie uwina. Flaszka pusto już w połowie, Sowizdrzoł mo pusto w gowie. Już sie kóńczy wino w flaszce. „Trza zapomnieć dziś ło fraszce”. W gowie ino mu świdruje, przeca nic sie niy rymuje! „Jutro wezna sie do fraszki, ale chyba […]
BIYDNY ECIK
BIYDNY ECIK Maks piynć razy bół dzieciaty, ale ino czwórce pszoł. Piónty-Ecik-bół swidraty, bez to przerómbane mioł. Co do tego,że jest jego, Maks durś podejrzynia mioł. Niy móg strowić świdratego, bez to ciyngym synka proł. Cila dość już miała tego i Maksowi sie prziznała, ze to Ecik jest łod niego, a ta czwórka z inkszym […]
TAKO MODA
TAKO MODA Baby zaś majóm nowo moda, by poprawić swoja uroda. Czy to wydane, czy samotne, nakłodajóm maseczki błotne. Gymby ciaplytóm naszmarujóm, ponoc sie przi tym relaksujom! Cila tyż, jak inne kobiyty, lajstła sie maseczka z ciaplyty. Bez dwa dni piyknie wyglóndała, potym ciaplyta łodleciała. Autor:B.Śmigała
szl_Latn pol_Latn pol_Latn szl_Latn szl_Latn szl_Latn slk_Latn szl_Latn szl_Latn szl_Latn pol_Latn szl_Latn szl_Latn szl_Latn vec_Latn szl_Latn jav_Latn szl_Latn szl_Latn szl_Latn